Oudregter gee rower ŉ opstopper | Maroela Media
Regter Joos Hefer. Foto: ufs.co.za
Een van die rowers het Heffer op sy mond geslaan en hom met ŉ mes gedreig. Heffer het voor die aanval vir ŉ voormalige kollega gewag, wat hom Saterdag om 11:00 vir ŉ geleentheid sou kom oplaai.
Die rowers het Hefer in die badkamer vasgebind terwyl hulle sy huis geplunder het. Die rowers het geld, televisies en die regter se nuwe bakkie gesteel. Hefer kon daarin slaag om homself ná twee ure te bevry.
Sy seun, Seef, het aan die koerant gesê sy pa het vir die Vrystaat geboks en het een van die rowers ŉ goeie opstopper gegee. “Sy hand is steeds geswel, maar hy is baie trots op die hou,” het Seef gesê.
Volgens Seef doen sy pa goed en het hy net ŉ geswelde hand en ŉ stukkende lip.
Die polisie het die rooftog bevestig. Niemand is nog in verband met die voorval in hegtenis geneem nie. – SAPA
Marlene Lottering · 5 jaar gelede
“Bells” vir die oud-regter ! Nou moet mens nog sê “dankbaar hy is nie vermoor nie”.
Dit was seker n goeie “regter” haakhou.
Ali magtig, beslis n 82jarige met waagmoed. Mooiso regter.